Diari Oficial de la Generalitat Valenciana


Sumari del DOGV 3546, del 26-07-1999 (1999/6884)

ORDRE 8 de juliol de 1999, de la Conselleria de Medi Ambient, per la qual modifica l'Ordre de 4 de juny de 1997, per la qual s'estableix un règim d'ajudes per a la conservació de sòls a fi d'evitar l'erosió a la Comunitat Valenciana, i es fa públic l'import global màxim per a 1999 de les ajudes previstes en aquella.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3546

Data del DOGV
:   26-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/6884


Data del document
:   08-07-1999

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * suport econòmic
    * política de medi ambient
    * erosió

ORDRE 8 de juliol de 1999, de la Conselleria de Medi Ambient, per la qual modifica l'Ordre de 4 de juny de 1997, per la qual s'estableix un règim d'ajudes per a la conservació de sòls a fi d'evitar l'erosió a la Comunitat Valenciana, i es fa públic l'import global màxim per a 1999 de les ajudes previstes en aquella. [1999/X6884]
  
L'Ordre de 4 de juny de 1997, de la Conselleria de Medi Ambient, estableix un règim d'ajudes per a la conservació de sòls a fi d'evitar l'erosió a la Comunitat Valenciana, i es convocava la concessió de les ajudes per a l'exercici de 1997 (DOGV núm. 3.027, de 3 de juliol de 1997).
  
L'article primer de l'ordre esmentada estableix que la dotació anual per a establir un règim d'ajudes que estarà en funció de l'assignació que, per a aquest règim d'ajudes, establisquen les corresponents lleis de pressupostos.
  
Tenint en compte que l'article 47.11.b) del text refós de la Llei de Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana, fixar l'import global màxim, com també la línia pressupostària, i en l'exercici de les funcions que tinc atribuïdes,
  
ORDENE
  
Article 1
  
Les ajudes per a fomentar accions de conservació de sòls i evitar l'erosió a la Comunitat Valenciana, regulades per l'Ordre de 4 de juny de 1997, de la Conselleria de Medi Ambient, es finançaran a càrrec del capítol VII de la secció 14, servei 03, programa 442.40, línia 2169 dels pressupostos de la Generalitat Valenciana, amb un import global màxim de 40.323.435. pessetes (212.686,88.euros) per a 1999.
  
Article 2
  
A les entitats locals se'ls podrà avançar, a petició d'aquestes, fins un 15% de l'import total de la subvenció, una vegada concedida l'ajuda.
  
Article 3
  
La base setena: Obligacions dels beneficiaris, apartat 7.9), queda substituïda per:
  
?Seran subvencionables les inversions realitzades des de l'1 de gener fins el 15 de novembre de l'any per al qual se sol·licita l'ajuda.
  
Mitjançant un certificat del tècnic competent de la Conselleria de Medi Ambient, se justificarà que la inversió s'ha realitzat amb posterioritat a l'1 de gener?.
  
DISPOSICIÓ FINAL
  
Aquesta ordre vigirà l'endemà de la publicació en el Diari Oficial de la Generalitat Valenciana.
  
València, 8 de juliol de 1999
  
El conseller de Medi Ambient,